ஆலோசனைக் கூட்டத்துக்கிடையே செய்தியாளர்களிடம் பேசிய அழகிரி, ``தலைவர் கலைஞர் இருந்தபோதே பதவி மீது ஆசைப்படாதவன் நான். கலைஞர் இருந்த தாய்க்கழகமான தி.மு.க-வில் நான் இருக்க வேண்டும் என்று நினைப்பது தவறில்லையே. தி.மு.க செயல் தலைவராக ஸ்டாலின் பொறுப்பேற்ற பின்பு எத்தனை தேர்தலில் தி.மு.க வெற்றி பெற்றது. செப்டம்பர் 5-ல் நடக்கும் பேரணிக்குப்பின் மக்கள் என்னை ஏற்றுக்கொள்வது என்பது தெரியும்" என்றார். பேரணி நடக்கும் நாள் வரை, தினமும் அதிரடியாகக் கருத்துகளை அழகிரி வெளிப்படுத்தி வருவார் என்று கூறப்படுகிறது. இதற்கு தி.மு.க தரப்பிலிருந்து இதுவரை எதிர்வினை யாரும் ஆற்றவில்லை.